2022 yilning 29 iyul – 7 avgust kunlari Toshkentda Food Fest-2022 gastronomik festivali bo‘lib o‘tadi. Poytaxt hokimligi xabariga ko‘ra, festival kunlari doirasida qator yo‘llar avtotransport harakati uchun yopiladi. Xususan: Istiqlol ko‘chasi — Buyuk Turon ko‘chasidan Hyatt Regency mehmonxonasigacha bo‘lgan qismida;   Zarafshon ko‘chasi — Istiqlol ko‘chasidan va Mustaqillik shohko‘chasigacha bo‘lgan qismida;   J.Neru ko‘chasi — Mustaqillik shohko‘chasidan Zarafshon ko‘chasigacha bo‘lgan qismida. Toshkent shahar hokimligi haydovchilardan aylanma yo‘llardan foydalanishni so‘ragan.